Poštovani poslodavci,

Na kraju ove školske godine slijedi nam provedba motivacijskih razgovora za početak realizacije pohađanja kozmetičke prakse učenika prvog razreda Obrtničke škole iz Splita upisanih u četverogodišnji program kozmetičara po dualnom modelu obrazovanja.

Molim da na mail adresu ravnatelj@ss-obrtnicka-st.skole.hr pošaljete **Poziv učenicima I. razreda kvalifikacije kozmetičar prema dualnom modelu obrazovanja na obavljanje kozmetičke prakse u školskoj godini 2023./2024.**

Vaše pozive i kontakte proslijediti ćemo učenicima i objaviti na web stranici škole. Nakon toga, javiti će vam se učenici zainteresirani za obavljanje kozmetičke prakse u Vašem salonu.

Pozive trebate poslati **najkasnije do 29.5.2024**. kako bi ih na vrijeme objavili na web stranici škole.

Poziv treba sadržavati:

1. zaglavlje – detaljni podaci o tvrtki/obrtu
2. opis radnog mjesta
3. opis poslova
4. uvjeti za prijem kandidata
5. očekivanja od kandidata
6. kontakt podaci
7. rok za dostavu prijava

Sa učenicima i njihovim roditeljima koji iskažu interes za obavljanje prakse i sklapanje ugovora obaviti ćete motivacijski razgovor u Vašem salonu. Razgovor treba obaviti **do 20. lipnja 2024**. O terminu motivacijskog razgovora dogovoriti ćete se izravno sa roditeljima učenika. Molim da o terminima razgovora obavijestite Obrtničku školu na mail adresu ravnatelj@ss-obrtnicka-st.skole.hr , najkasnije **do 12. lipnja 2024.**

U svrhu provedbe motivacijskog razgovora polaznici trebaju pripremiti: prijavu za motivacijski razgovor, životopis i motivacijsko pismo potvrdu o upisu u I. razred za stjecanje kvalifikacije kozmetičar prema dualnom modelu obrazovanja i liječničku potvrdu medicine rada. S polaznicima će se tijekom motivacijskog razgovora provesti provjera komunikacijskih vještina. Šire upute za provedbu motivacijskog razgovora nalaze se u privitku. (Prilog 1.)

Polaznici, *prijavu za motivacijski razgovor, životopis, motivacijsko pismo, potvrdu o upisu u prvi razred kvalifikacije kozmetičar i liječničku potvrdu* dostavljaju elektroničkim putem na vašu adresu elektroničke pošte **do 7. lipnja 2024. godine** u *pdf* formatu.

**Predstavnici gospodarskih subjekata** pripremaju raspored održavanja motivacijskih razgovora. Ravnatelj ustanove za strukovno obrazovanje dužan je objaviti raspored provedbe motivacijskog razgovora najkasnije **do 13. lipnja 2024. godine** na web stranici škole.

**Predstavnici gospodarskih subjekata** dužni su ravnatelju Obrtničke škole, **dostaviti rezultate motivacijskih razgovora** najkasnije **do 21. lipnja 2024. godine** na adresu elektroničke pošte ravnatelj@ss-obrtnicka-st.skole.hr.

**Polaznici započinju s *kozmetičkom praksom* od 24. lipnja 2024. godine. Učenici u prvom razredu trebaju odraditi 45 sati praktične nastave kod poslodavca.**

**Primjer poziva :**

*„*GLAMOUR, kozmetički salon

Eugena Kumičića 8,

42 240 Ivanec

ksenijacicek@gmail.com

Tel: 091/7826 871

***Poziv***

***učenicima I. razreda kvalifikacije kozmetičar prema dualnom modelu obrazovanja na obavljanje kozmetičke prakse u školskoj godini 2023./2024.***

Pozivaju se svi zainteresirani učenici I. razreda kvalifikacije kozmetičar prema dualnom modelu obrazovanja (m/ž), da se od 3. do 7. lipnja 2024. godine prijave na poziv za obavljanje kozmetičke prakse u našim salonima u školskoj godini 2023./2024.

Posjedujete li spretnost, dobru fizičku pripremljenost, komunikativnost kao i želju za učenjem i stjecanjem novih znanja i vještina pozivamo vas da svoje prijave dostavite na navedenu adresu elektroničke pošte.

Uz prijavu potrebno je dostaviti životopis, motivacijsko pismo, potvrdu o upisu u prvi razred srednje strukovne škole za kvalifikaciju frizer i liječničku potvrdu medicine rada.

Pridružite nam se !

**Prilog 1:**

**PROVEDBA MOTIVACIJSKOG RAZGOVORA :**

**Preporuke za vođenje motivacijskog razgovora (**namijenjene voditelju motivacijskog razgovora**)**

* Postavljati jasna pitanja
* Uvažavati kandidata i odnositi se prema njemu s poštovanjem
* Dati kandidatu vremena za odgovaranje na pitanja
* Ne postavljati diskriminirajuća pitanja
* Pokazati zainteresiranost za kandidata
* Koristiti primjerene riječi i izraze
* Koristiti primjereni humor
* Trajanje intervjua maksimalno 15 minuta

**Pitanja za vođenje motivacijskog razgovora:**

* Molim te predstavi se
* Zašto si odabrao ovo zanimanje?
* Poznaješ li nekoga tko radi kao kozmetičar?
* Zašto si se prijavio baš u našu tvrtku?
* Jesi li čuo što o našoj tvrtki?
* Što čini odličnog kozmetičara?
* Što misliš da ćeš raditi u okviru kozmetičke prakse?
* Što očekuješ od kozmetičke prakse?
* Koje predmete u školi voliš?
* Što ti je „lako“, a što „teško“ u školi?
* Kako provodiš slobodno vrijeme?
* Što misliš, kakve će biti tvoje dnevne obveze i dužnosti?
* Što bi izdvojio kao primjer dobrog timskog rada, a u kojem si i sam sudjelovao?
* Koje su tvoje tri najbolje osobine?
* Što misliš koje su tvoje obveze prema nama, a koje naše prema tebi?
* Imaš li kakvog radnog iskustva? Jesi li do sada radio preko učeničkog servisa ili .....?
* Ima li još nešto što nismo spomenuli, a bilo bi ti bitno da to znamo?

**Vremenik:**

* Poslodavci **šalju** **pozive** na mail škole najkasnije **do 29.05.2024**.
* Škola **objavljuje pozive** na web stranici škole 3**.06.2024.**
* Polaznici šalju **prijavu** za motivacijski razgovor na mail poslodavca **3. - 7.06.2024.**
* Poslodavci i polaznici dogovaraju termin motivacijskog razgovora do **11.06.2024.**
* Poslodavac termine razgovora šalje Obrtničkoj školi do **12.06.2024.**
* **Objava rasporeda** provedbe motivacijskog razgovora na web stranici Obrtničke škole najkasnije do **13.06.2024.**
* **Provedba** motivacijskih razgovora **13. - 20.06.2024.**
* **Dostavljanje rezultata** motivacijskih razgovora školi najkasnije **do 21. lipnja 2024**.
* **Početak** obavljanja kozmetičke prakse **od 24. lipnja 2024.**

Molim da se pridržavate navedenih rokova kako bi svi skupa uspješno i na vrijeme proveli postupak prijema učenika u Vaše salone.

Sva pitanja u vezi provedbe kozmetičke prakse u prvom razredu kozmetičara DON možete poslati na mail ravnatelj@ss-obrtnicka-st.skole.hr .

Zahvaljujem na dosadašnjoj, i veselim se budućoj suradnji na dobrobit naših učenika i promicanja kozmetičke struke.

S poštovanjem
Davor Kulić
Ravnatelj
Obrtnička škola
Nodilova 3
21000 Split